Cheneral Alvearas
Cheneral Alvearas (isp. General Alvear) – miestas vakarų Argentinoje, Mendosos provincijoje, į pietryčius nuo San Rafaelio, prie Atuelio upės. Departamento centras. Beveik 45 tūkst. gyventojų. Miestas įkurtas dono Diego Alvearo 1884 m., kaip žemės ūkio centras. 1914 m. tapo departamento centru. Apylinkėse vystoma gyvulininkystė, vaisių, vynuogių auginimas. Lankytini miesto objektai yra generolo San Martino monumentas, Šv. Širdies (Sagrado Corazón de Jesús) bažnyčia, miesto istorijos muziejus. Taip pat vystomas eko ir agroturizmas. Cheneral Alvearas – svarbus prekybinis centras ir transporto mazgas.